ਸਮਕਾਲੀ ਕਲਾ
ਸਮਕਾਲੀ ਕਲਾ ਅੱਜ ਦੀ ਕਲਾ ਹੈ ਜੋ 20 ਵੀਂ ਸਦੀ ਦੇ ਦੂਜੇ ਅੱਧ ਵਿੱਚ ਜਾਂ 21 ਵੀਂ ਸਦੀ ਵਿੱਚ ਸਿਰਜੀ ਗਈ ਹੈ। ਸਮਕਾਲੀ ਕਲਾਕਾਰ ਵਿਸ਼ਵਵਿਆਪੀ ਤੌਰ ਤੇ ਪ੍ਰਭਾਵਿਤ, ਸਭਿਆਚਾਰਕ ਤੌਰ 'ਤੇ ਵਿਭਿੰਨ ਅਤੇ ਤਕਨੀਕੀ ਤੌਰ 'ਤੇ ਅੱਗੇ ਵਧ ਰਹੀ ਦੁਨੀਆ ਵਿੱਚ ਕੰਮ ਕਰਦੇ ਹਨ। ਉਨ੍ਹਾਂ ਦੀ ਕਲਾ ਸਮੱਗਰੀ, ਢੰਗਾਂ, ਸੰਕਲਪਾਂ ਅਤੇ ਵਿਸ਼ਿਆਂ ਦਾ ਗਤੀਸ਼ੀਲ ਸੁਮੇਲ ਹੈ ਜੋ 20 ਵੀਂ ਸਦੀ ਵਿੱਚ ਪਹਿਲਾਂ ਤੋਂ ਚੱਲ ਰਹੀਆਂ ਸੀਮਾਵਾਂ ਨੂੰ ਚੁਣੌਤੀ ਦੇਣਾ ਜਾਰੀ ਰੱਖਦੇ ਹਨ। ਵਿਭਿੰਨ ਅਤੇ ਬਹੁਮੁਖੀ, ਸਮਕਾਲੀ ਕਲਾ ਇੱਕ ਸਮੁੱਚ ਦੇ ਤੌਰ 'ਤੇ ਇੱਕਸਾਰ, ਸੰਗਠਿਤ ਸਿਧਾਂਤ, ਵਿਚਾਰਧਾਰਾ ਜਾਂ " -ਵਾਦ " ਦੇ ਨਾ ਹੋਣ ਕਰਕੇ ਵੱਖਰੀ ਹੈ। ਸਮਕਾਲੀ ਕਲਾ ਇੱਕ ਸਭਿਆਚਾਰਕ ਸੰਵਾਦ ਦਾ ਹਿੱਸਾ ਹੈ ਜਿਸ ਦਾ ਸਰੋਕਾਰ ਵੱਡੇ ਪ੍ਰਸੰਗਿਕ ਚੌਖਟਿਆਂ ਜਿਵੇਂ ਕਿ ਨਿੱਜੀ ਅਤੇ ਸਭਿਆਚਾਰਕ ਪਛਾਣ, ਪਰਿਵਾਰ, ਸਮੂਹ ਅਤੇ ਕੌਮੀਅਤ ਨਾਲ ਹੈ।

ਆਮ ਅੰਗਰੇਜ਼ੀ ਵਿਚ, ਆਧੁਨਿਕ (modern) ਅਤੇ ਸਮਕਾਲੀ (<i>contemporary</i>) ਸਮਾਨਾਰਥੀ ਸ਼ਬਦ ਹਨ, ਨਤੀਜੇ ਵਜੋਂ ਗੈਰ-ਵਿਸ਼ੇਸ਼ਗ ਚਿੰਤਕ ਆਧੁਨਿਕ ਕਲਾ ਅਤੇ ਸਮਕਾਲੀ ਕਲਾ ਦੇ ਪਦਾਂ ਦਾ ਕੁਝ ਮੇਲ ਕਰ ਲੈਂਦੇ ਹਨ।

ਸਕੋਪ 
ਕੁਝ ਸਮਕਾਲੀ ਕਲਾ ਨੂੰ "ਸਾਡੇ ਜੀਵਨ ਕਾਲ" ਦੇ ਅੰਦਰ ਪੈਦਾ ਕੀਤੀ ਕਲਾ ਵਜੋਂ ਪਰਿਭਾਸ਼ਤ ਕਰਦੇ ਹਨ, ਇਹ ਮੰਨਦੇ ਹੋਏ ਕਿ ਜੀਵਨ ਕਾਲ ਅਤੇ ਉਮਰਾਂ ਵੱਖ ਵੱਖ ਹੁੰਦੀਆਂ ਹਨ। ਹਾਲਾਂਕਿ, ਇੱਕ ਮਾਨਤਾ ਹੈ ਕਿ ਇਹ ਸਧਾਰਨ ਪਰਿਭਾਸ਼ਾ ਵਿਸ਼ੇਸ਼ ਸੀਮਾਵਾਂ ਦੇ ਅਧੀਨ ਹੈ।

"ਸਮਕਾਲੀ ਕਲਾ" ਦਾ ਇੱਕ ਆਮ ਵਿਸ਼ੇਸ਼ਣ ਮੁਹਾਵਰੇ ਦੀ ਬਜਾਏ ਇੱਕ ਵਿਸ਼ੇਸ਼ ਕਿਸਮ ਦੀ ਕਲਾ ਦੇ ਰੂਪ ਵਿੱਚ ਵਰਗੀਕਰਣ, ਅੰਗਰੇਜ਼ੀ ਬੋਲਣ ਵਾਲੀ ਦੁਨੀਆ ਵਿੱਚ ਆਧੁਨਿਕਤਾ ਦੀ ਸ਼ੁਰੂਆਤ ਦੇ ਸਮਿਆਂ ਤੱਕ ਪਿੱਛੇ ਜਾਂਦਾ ਹੈ। ਲੰਡਨ ਵਿਚ, ਸਮਕਾਲੀ ਕਲਾ ਸੁਸਾਇਟੀ ਦੀ ਸਥਾਪਨਾ 1910 ਵਿੱਚ ਆਲੋਚਕ ਰੋਜਰ ਫ੍ਰਾਈ ਅਤੇ ਹੋਰਾਂ ਦੁਆਰਾ ਕੀਤੀ ਗਈ ਸੀ, ਜਿਸ ਨੂੰ ਜਨਤਕ ਅਜਾਇਬਘਰਾਂ ਵਿੱਚ ਰੱਖਣ ਵਾਸਤੇ ਕਲਾ ਦੇ ਕੰਮਾਂ ਨੂੰ ਖਰੀਦਣ ਲਈ ਇੱਕ ਨਿਜੀ ਸੋਸਾਇਟੀ ਵਜੋਂ ਬਣਾਇਆ ਗਿਆ ਸੀ। ਇਸ ਸ਼ਬਦ ਦੀ ਵਰਤੋਂ ਕਰਨ ਵਾਲੀਆਂ ਕਈ ਹੋਰ ਸੰਸਥਾਵਾਂ ਦੀ ਸਥਾਪਨਾ 1930 ਵਿਆਂ ਵਿੱਚ ਹੋਈ ਸੀ, ਜਿਵੇਂ ਕਿ ਸੰਨ 1938 ਵਿੱਚ ਕੰਟੈਂਪੋਰਰੀ ਆਰਟ ਸੁਸਾਇਟੀ ਆਫ਼ ਐਡੀਲੇਡ, ਆਸਟਰੇਲੀਆ, ਅਤੇ ਸੰਨ 1945 ਤੋਂ ਬਾਅਦ ਗਿਣਤੀ ਵੱਧਦੀ ਗਈ। ਕਈ, ਇੰਸਟੀਚਿਊਟ ਆਫ ਕੰਟੈਂਪਰੇਰੀ ਆਰਟ, ਬੋਸਟਨ ਵਰਗੀਆਂ ਅਨੇਕ ਸੰਸਥਾਵਾਂ ਨੇ ਇਸ ਸਮੇਂ ਵਿੱਚ "ਆਧੁਨਿਕ ਕਲਾ" ਦੀ ਵਰਤੋਂ ਕਰਦਿਆਂ ਆਪਣੇ ਨਾਮ ਬਦਲ ਲਏ, ਕਿਉਂਕਿ ਆਧੁਨਿਕਤਾ ਇੱਕ ਇਤਿਹਾਸਕ ਕਲਾ ਲਹਿਰ ਵਜੋਂ ਪਰਿਭਾਸ਼ਤ ਹੋ ਗਈ, ਅਤੇ ਬਹੁਤ ਸਾਰੀ "ਆਧੁਨਿਕ" ਕਲਾ "ਸਮਕਾਲੀ" ਨਹੀਂ ਰਹੀ ਗਈ ਸੀ। ਸਮਕਾਲੀ ਕੀ ਹੈ ਦੀ ਪਰਿਭਾਸ਼ਾ ਕੁਦਰਤੀ ਤੌਰ 'ਤੇ ਹਮੇਸ਼ਾ ਬਦਲਦੀ ਰਹਿੰਦੀ ਹੈ, ਮੌਜੂਦਾ ਸਮੇਂ ਵਿੱਚ ਜੜੀ ਸ਼ੁਰੂਆਤੀ ਤਾਰੀਖ ਦੇ ਨਾਲ ਜੋ ਅੱਗੇ ਵਧਦੀ ਹੈ, ਅਤੇ ਸਮਕਾਲੀ ਕਲਾ ਸੁਸਾਇਟੀ ਵਲੋਂ 1910 ਵਿੱਚ ਖਰੀਦੇ ਕਾਰਜਾਂ ਨੂੰ ਹੁਣ ਸਮਕਾਲੀ ਨਹੀਂ ਕਿਹਾ ਜਾ ਸਕਦਾ।

ਹਵਾਲੇ

ਉੱਤਰ-ਆਧੁਨਿਕਤਾਵਾਦ